এত সুন্দর প্রকৃতির মাঝে কটেজখানি আজও যেন ষোড়শ শতাব্দীতে স্থাণুবৎ হয়ে রয়েছে। সেই পরিচিত ট্যুডর স্থাপত্যের গাঁথুনি। টালির ছাদে বেশ কতক চিমনি গাঁথা, অতগুলো ঘরের ফায়ারপ্লেসের ধোঁয়ার জন্য। ভিতরের অঙ্গঁসজ্জায় রুচির ছাপ। কর্ত্রীহীন গৃহে অ্যান্-ই ছিলেন সর্বেসর্বা। ভাই, বোন, পিতার তদারকি, ঘরের সাত সতেরো ঝক্কি সামলানো, অতবড় বাগানের দায়দায়িত্ব, ভাই বার্থেলোমিউ-এর সাথে হাত বাঁটানো। হাথওয়েজদের বসার ঘরের তাকে পোর্সেলীনের ওয়াল হ্যাঙ্গিং প্লেটসের সংগ্রহ নজর কাড়ার মতন। তবে এক ঘর থেকে আর এক ঘরে যাবার সময় বড় চওড়া সিঁড়ির ধাপ আর নীচু সিলিং খেয়াল রাখতে হবে।